สรรพากรสอบบัญชี3เสือยี่ปั๊ว
สลากฯ ส่งรายชื่อ 3 บิ๊กยี่ปั๊ว ให้สรรพากรสอบที่มาของรายได้
6 ต.ค. 2558

สลากฯ ส่งรายชื่อ 3 บิ๊กยี่ปั๊ว ให้สรรพากรสอบที่มาของรายได้
นายประสงค์ พูนธเนศ อธิบดีกรมสรรพากร เปิดเผยว่า เมื่อวันที่ 5 ต.ค. กรมได้ออกหนังสือเชิญตัวแทนจำหน่าย (ยี่ปั๊ว) สลากกินแบ่งรัฐบาลที่มีโควตากับสำนักงานสลากฯ รายใหญ่ 3 ราย ให้มาชี้แจงงบการเงินและแสดงหลักฐานเสียภาษีต่อกรมสรรพากรภายใน 7 วัน
สำหรับรายชื่อยี่ปั๊วทั้ง 3 ราย กรมสรรพากรเป็นผู้คัดเลือกและจัดส่งให้กรมสรรพากร เพื่อตรวจสอบการเสียภาษีว่ามีความถูกต้องหรือไม่ โดยจะดูจากรายได้ของกลุ่มยี่ปั๊วว่ามีโควตาสลากจำนวนเท่าไหร่ ได้ส่วนลดเป็นเงินเท่าไหร่ หากพบว่ามีรายได้มากว่าส่วนลดที่ได้รับ ก็สะท้อนว่าอาจจะขายเกินราคาและต้องนำรายได้ส่วนเกินจาก 80 บาท/ฉบับมาคำนวณเสียภาษีต่อไป
“ทั้ง 3 รายจะต้องนำบัญชีแสดงรายการเข้าออกของเงินที่ผ่านบัญชีธนาคาร หรือเส้นทางการเงินอื่นๆ มาแสดง” นายประสงค์ กล่าว
รายงานข่าวจากสำนักงานสลากกินแบ่งรัฐบาล ระบุว่า ยี่ปั๊ว 3 รายที่ส่งรายชื่อให้กรมสรรพากรตรวจสอบ คือ น.ส.สะเรียง อัศววุฒิพงษ์ และบริษัท สลากมหาลาภ ที่มี น.ส.สะเรียง เป็นเจ้าของ และรายที่ 3 คือ นางปลื้มจิตต์ กนิษฐ์สุด หรือเจ๊แดง บริษัท หยาดน้ำเพชร มาสอบข้อเท็จจริงก่อน
ทั้งนี้ ยี่ปั๊วจะได้โควตาประมาณ 1.6 ล้านฉบับ ส่วนใหญ่จะลงบัญชีถูกต้องจึงต้องเน้นการสอบไปที่ทรัพย์สินอื่นที่ไม่อยู่ในงบการเงิน เช่น อสังหาริมทรัพย์และอื่นๆ